Abdul Ali Mazari var en av grunnleggerne og ble den første lederen av partiet Hezbe Wahdat («Enhetspartiet»). I den første partikongressen i Bamiyan ble han valgt til leder av sentralkomiteen, og i den neste kongressen ble han valgt til generalsekretær. På hans initiativ ble Jonbesh-e Shamal («Den nordlige bevegelse») opprettet. Denne bevegelsen forente de fremste militære styrkene med opprørerne. Det førte til statskupp og til sist at kommunistregimet i Kabul ble veltet.